L 160/80
HU
Az Európai Unió Hivatalos Lapja
2023.6.26.
²²²
(228) Végezetül, a régió által kezességvállalással nem biztosított, [...] millió EUR összegű ([...]), magán pénzügyi intézmény által nyújtott új finanszírozás (az (50) preambulumbekezdés 4. pontja) valósnak és ténylegesnek tekinthető, mivel azt a pénzügyi intézménnyel már megtárgyalták, és 2022-ben végre lehet hajtani.
Továbbá, mivel a SATA-nak lehetősége van arra, hogy [...] megfelelő alternatív hitelezők közül válasszon, a magánbefektetők általi finanszírozás lehetősége azt is jelzi, hogy képes helyreállítani a tőkepiacokhoz való teljes körű hozzáférését, és az életképessége helyreállításába vetett piaci bizalmat mutatja.
(229) A portugál hatóságok álláspontjával ellentétben az Azores Airlinesban fennálló többségi részesedés (51 %) értékesítéséből és a teljes földi kiszolgálás elidegenítéséből származó bevétel ((51) preambulumbekezdés) még akkor sem tekinthető valósnak és ténylegesnek, ha arra az ütemezés szerint sor kerül a szerkezetátalakítási terv végére.
A megfelelő összegek (körülbelül [...] millió EUR) eszközök olyan értékesítéséhez kapcsolódó, várható pénzügyi erőforrásokból állnak, amelyre még nem került sor, és bár a portugál hatóságok előadták a leválasztásra vonatkozó biztos elkötelezettségüket, a privatizációs folyamat még nem kezdődött meg, és a felvásárlásban nincsenek azonosított vagy akár potenciális vevők.
(230) A Bizottság így a valósnak és ténylegesnek tekinthető teljes saját hozzájárulást legfeljebb [...] millió EUR-ra becsüli, amely a SATA támogatható szerkezetátalakítási költségeinek körülbelül 30 %-át teszi ki, amely költségek a portugál számítástól ((47) preambulumbekezdés) eltérően [...] millió EUR-nak felelnek meg, mivel tartalmazzák a 453,25 millió EUR összegű szerkezetátalakítási támogatást, és abból finanszírozzák őket, a saját hozzájárulás említett maximális összegén felül.
A fennmaradó költségeket, például a működő tőkét a SATA rendes működési bevételeiből vagy a még meg nem határozott, jobb fizetési feltételekkel kell fedezni.
A saját hozzájárulás 30 %-os és a szerkezetátalakítási támogatás 70 %-os becsült aránya nyilvánvalóan konzervatív, mivel egy vagy több azonosított vevő kötelezettségvállalásának hiányában nem veszi figyelembe kellően tényleges hozzájárulásként a Portugália által a szerkezetátalakítási terv előtt vállalt jövőbeli elidegenítésekből származó bevételeket.
Ez a megközelítés figyelmen kívül hagyja az Azores Airlines részvényei és a földi kiszolgálási üzletág jövőbeli értékét.
A szerkezetátalakítási terv végére e két üzletág tekintetében várt kedvező kamatfizetés és adózás előtti eredmények alapján az ARA valószínűleg helyreáll, és néhány tucat millió euróval csökkenti a támogatás összegét.
Mindenesetre a megmentési és szerkezetátalakítási iránymutatás 64.
és 98. pontjával összhangban a kedvezményezettnek a szerkezetátalakítási költségekhez való teljes saját hozzájárulása még akkor is elfogadható, ha az nem éri el a szokásosan előírt 50 %-os minimumot.
(231) Különösen a Covid19-világjárvány kitörését követő jelenlegi körülmények között a Bizottság úgy véli, az egyedi esettől függően indokolt lehet, hogy a saját hozzájárulások a szerkezetátalakítási költségek 50 %-ában meghatározott küszöbérték alatt maradjanak, amennyiben továbbra is jelentősek a megmentési és szerkezetáta­ lakítási iránymutatás 64. pontjában előírtak szerint.
Ami – indikatív jelleggel – azt a szintet illeti, amelyet a Bizottság megfelelőnek tartana, a Bizottság határozathozatali gyakorlatában úgy ítélte meg, hogy a szerkezetáta­ lakítási költségek 24–35 %-át kitevő saját hozzájárulás jelentős lehet, és így a szerkezetátalakítási költségek 65–76 %-ának megfelelő szerkezetátalakítási támogatás arányos lehet (157).
(232) A SATA esetében a Bizottság úgy véli, hogy Portugália bizonyította olyan kivételes körülmények fennállását, amelyek különösen azzal függenek össze, hogy a Covid19-világjárvány és a járvány megfékezésére hozott intézkedések kivételes körülményeket teremtettek e kis regionális légitársaság számára az EUMSZ 107. cikke (3) bekezdésének b) pontja értelmében vett komoly gazdasági zavar idején, és azonnali hatást gyakoroltak a légi közlekedési és a turisztikai ágazatra, valamint a piaci finanszírozás előteremtésének képességére ((34)–(37) preambulumbekezdés), bár a Bizottság megjegyzi, hogy e kedvezőtlen körülmények ellenére a SATA-nak a (228) preambulumbekezdésben említettek szerint még így is sikerült bizonyos összegű, új piaci finanszírozást előteremtenie.
Figyelembe véve különösen az Azori-szigetekre irányuló utazási kereslet 2020 márciusától kezdődő meredek csökkenéséhez kapcsolódó alacsonyabb működési szinteket, a Covid19-világjárvány nagymértékben érintette a SATA-t – az uniós (157) Az SA.59974.
(2021/C.) számú – Románia – A CE Oltenia szerkezetátalakítása ügyben hozott, 2022. január 26-i határozat (még nem tették közzé) (214)–(219) preambulumbekezdésében a Bizottság elfogadhatónak ítélte a szerkezetátalakítási költségek 32 %-ának megfelelő saját hozzájárulást.
Hasonlóképpen, az SA.60165.
számú – Portugália – Szerkezetátalakítási támogatás a TAP SGPS számára ügyben hozott, 2021. december 21-i határozatának (még nem tették közzé) (263) preambulumbekezdésében a Bizottság elfogadta a szerkezetátalakítási költségek 35 %-ának megfelelő saját hozzájárulást.
A megmentési és szerkezetátalakítási támogatásokról szóló 1999.
évi iránymutatás értelmében, amely előírta, hogy a saját hozzájárulásnak jelentősnek kell lennie, de minimális küszöbértéket nem határozott meg (e küszöbértéket a 2004.
évi megmentési és szerkezetátalakítási iránymutatás 50 %ban állapította meg), a Belgium által az Inter Ferry Boats javára hozott támogatási intézkedésről szóló, 2007.
április 24-i határozatban (C 46/05 [korábbi NN 9/04 és N 55/05]) (HL L 225., 2009.8.27., 1. o.) (a (348)–(350) preambulumbekezdés) a Bizottság 24 %-os saját hozzájárulást is elfogadott.